‘সকল ষড়যন্ত্র ও অসঙ্গতিকে মোকাবেল করে বঙ্গন্ধুর সোনার বাংলাদেশ এগিয়ে যাবে’ | দ্যা গ্লোবাল নিউজ ২৪
‘সকল ষড়যন্ত্র ও অসঙ্গতিকে মোকাবেল করে বঙ্গন্ধুর সোনার বাংলাদেশ এগিয়ে যাবে’
আজ ৩০ আগষ্ট মঙ্গলবার বিকাল ২.০০টায় শিল্পকলা একাডেমীর ৬নং গ্যালারীতে জাতীয় শোক দিবস-২০১৬ ও বর্বরোচিত ২১ আগষ্ট গ্রেনেড হামলা দিবস স্মরণে বাংলাদেশ আওয়ামী যুবলীগ ঘোষিত মাসব্যাপী অনুষ্ঠানমালা ও সংবাদ চিত্রপ্রদর্শনীর সমাপনী উপলক্ষে আলোচনা সভা অনুষ্ঠিত হয়। আলোচনা সভায় প্রধান অতিথি হিসাবে উপস্থিত থাকবেন- গণপ্রজাতন্ত্রী বাংলাদেশ সরকারের বাণিজ্য মন্ত্রণালয়ের মাননীয় মন্ত্রী তোফায়েল আহমেদ এমপি যুক্তরাষ্ট্রের পররাষ্ট্রমন্ত্রী জনকেরির সফর প্রসঙ্গে তিনি বলেন, ‘গতকাল যুক্তরাষ্ট্রের পররাষ্ট্রমন্ত্রী বাংলাদেশে এসেছিলেন। বেশ কয়েকটি বৈঠক করেছেন। এমন একটি বৈঠকে আমারও থাকার সুযোগ হয়েছে। সেখানে তিনি বলেছেন, ১৯৭১ সালে আপনাদের মুক্তিযুদ্ধে তৎকালীন নিক্সন সরকার বিরোধীতা করছিলো সত্যি। কিন্তু যুক্তরাষ্ট্রের জনগণ আপনাদের সমর্থন করেছে।
আমিও তখন আপনাদের মুক্তিযুদ্ধের সমর্থক ছিলাম। বেগম খালেদা জিয়ার জঙ্গি প্রসঙ্গের বক্তব্যের সমালোচনা করে তিনি বলেন, হলি আর্টিজানে হামলার সমালোচনা করেছিলেন, বলেছিলেন এসব সাজানো, পরবর্তীতে কল্যাণপুরে জঙ্গিদের উপরে পুলিশের সফল অভিযানের পর তিনি বললেন পরিকল্পিতভাবে পেছন দিক দিয়ে গুলি করে হত্যা করা হয়েছে একইভাবে নারায়নগঞ্জের সফল পুলিশি অভিযানের পর বক্তব্য দিলেন এতেই প্রমাণ হয় তিনি কী চান। জনগণের সঙ্গে তার পার্থক্য কোথায়। তিনি আরো বলেন-১৯৬৯ সালে আমাদের যে ১১ দফা কর্মসূচি ছিলো শেখ মুজিবসহ রাজবন্দিদের মুক্তি চাই, কিন্তু আমরা শেখ মুজিব কথাটি রাখতে পারিনি। ছাত্র ইউনিয়ন মতিয়া গ্র“প ছাত্র ইউনিয়ন মেনন গ্র“প আমাদেরকে লিখতে দেয় নাই। তারা বলেছে আমরা মানি না। তিনি আরো বলেন, পরবর্তীতে আন্দোলনটি এক দফায় পরিণত হয়েছিলো বঙ্গবন্ধুর মুক্তি চাই। এখন তারা রামপাল নিয়ে কথা বলে। এ যদি হয় তাদের অবস্থা তাহলে বাংলাদেশের উন্নয়ন হতো না।
সভাপতির বক্তব্যে যুবলীগ চেয়ারম্যান মোহাম্মদ ওমর ফারুক চৌধুরী বলেন-মাননীয় প্রধানমন্ত্রী, সফল রাষ্ট্রনায়ক শেখ হাসিনার সুদৃঢ় নেতৃত্ব ও সময়োচিত পদক্ষেপে সন্ত্রাসী, জঙ্গী গোষ্ঠী ও উগ্র-সাম্প্রদায়িক শক্তির হিংস্র ছোবল থেকে বাংলাদেশ মুক্ত হতে চলছে। একের পর এক এদের চিহ্নিত করে দেশ থেকে অপরাজনীতি, উশৃঙ্খলতা ও ধর্মন্ধাতার শিকার বিপদগামীদের নির্মুল করছে আইন শৃঙ্খলা রক্ষাকারী বাহিনী। এই অভিযানের সফল এবং সর্বশেষ ধারাবাহিকতায় নারায়ণগঞ্জের পাইক পাড়ায় জঙ্গী তৈরীর মাস্টার মাইন্ড তামিম চৌধুরী সহ তিন জঙ্গীর মৃত্যুর মধ্য দিয়ে আইন শৃঙ্খলা রক্ষাকারী বাহিনীর এই সফলতায় গাত্রদাহ শুরু হয়েছে এই সন্ত্রাসী যুবকদের আশ্রয় দাতা ও প্রধান পৃষ্ঠপোষক বেগম খালেদা জিয়ার। তাই কল্যাণপুরে সফল অভিযানের পরও এ অভিযানকে বিতর্কিত করতেই তার মুখে শুনতে হয় কল্যাণপুরের অভিযান সরকারের সাজানো নাটক। আমরা বেগম খালেদা জিয়ার এই বক্তব্যের তিব্র নিন্দা ও প্রতিবাদ জানাই। একই সাথে তার এ আশফলন বন্ধ করতে এই সভার পক্ষ থেকে আহ্বান জানান। তিনি আরো বলেন- জঙ্গী নির্মুলে কল্যাণপুরের সফল অভিযান নিয়ে বেগম খালেদা জিয়ার বক্তব্য অর্বাচীনতার সামিল। যুবলীগ চেয়ারম্যান মোহাম্মদ ওমর ফারুক চৌধুরী সর্বস্তরের নেতা-কর্মীদের উদ্দেশ্যে সন্ত্রাস ও জঙ্গীবাদ স্বমুলে নির্মুল না হওয়া পর্যন্ত সর্বদা সতর্ক ও সচেতন থাকার আহ্বান জানান।
আরো বক্তব্য রাখেন- বিশেষ অতিথি গোলাম দস্তগীর গাজী বীর প্রতিক এমপি, বিশেষ অতিথি ৭১ টেলিভিশন এর ব্যবস্থাপনা পরিচালক মোজাম্মেল বাবু, বাংলাদেশ আওয়ামী যুবলীগ প্রেসিডিয়াম সদস্য শহীদ সেরনিয়াবাত, মজিবুর রহমান চৌধুরী, মোঃ ফারুক হোসেন, সিরাজুল ইসলাম মোল্লা এমপি, আব্দুস সাত্তার মাসুদ, মোঃ আতাউর রহমান, অধ্যাপক এবিএম আমজাদ হোসেন, স্থপতি নিখিল গুহ, মোঃ জাকির হোসেন খান, ভারপ্রাপ্ত সাধারণ সম্পাদক মহিউদ্দিন আহমেদ মহি, যুগ্ম-সম্পাদক মঞ্জুরুল আলম শাহীন, ঢাকা মহানগর যুবলীগ উত্তর সভাপতি মাইনুল হোসেন খান নিখিল, কেন্দ্রীয় সাংগঠনিক সম্পাদক আসাদুল হক আসাদ, সম্পাদক মন্ডলীর সদস্য কাজী আনিসুর রহমান, মিজানুল ইসলাম মিজু, ডা. সাজ্জাদ হায়দার লিটন, ইকাবল মাহমুদ বাবলু, শ্যামল কুমার রায়, কার্যনির্বাহী সদস্য শেখ ফজলে নাঈম, রওশন জামির রানা, ঢাকা মহানগর যুবলীগ দক্ষিণ ভারপ্রাপ্ত সভাপতি সোহরাব হোসেন স্বপন, সহ-সভাপতি মোরসালিন আহমেদ, নাজমুল হোসেন টুটুল, সাংগঠনিক সম্পাদক মাকসুদুর রহমান, ঢাকা মহানগর যুবলীগ উত্তর সহ-সভাপতি জাফর ইকবাল প্রমুখ। সভা পরিচালনা করেন-যুবলীগ সাংগঠনিক সম্পাদক মুহাঃ বদিউল আলম।
মির্জা ফখরুলের মায়া কান্না নিয়ে ঢাকা বিশ্ববিদ্যালয়ের দুই ছাত্রী একটি কবিতা আবৃত্তি করেন এবং বাংলাদেশ আওয়ামী যুবলীগ চেয়ারম্যান মোহাম্মদ ওমর ফারুক চৌধুরীর প্রকাশনায় ও সম্পাদনায় রাষ্ট্রনায়ক শেখ হাসিনার দর্শন ‘জনগণের ক্ষমতায়নে’র ছোঁয়ায় জাতির পিতার সোনার বাংলা আজ বিশ্বের বিষ্ময়, বিশ্ব উন্নয়নের রোল মডেল বাংলাদেশের সাফল্য গাথাঁর কিছু খন্ডচিত্র বইটির মোড়ক উন্মোচন করা হয়। পরে প্রধান অতিথি সহ অন্যান্য অতিথিরা সংবাদ চিত্রপ্রদর্শন করেন এবং বাংলাদেশ আওয়ামী যুবলীগের মন্তব্য বইতে মন্তব্য লিপিবদ্ধ করে স্বাক্ষর করেন।
Previous : মাদারীপুরে কিশোরীকে নির্যাতন, মুহূর্ষু অবস্থায় হাসপাতালে
Next : মৃত্যু নিয়ে রহস্য<